Na temelju članka 69. stavka 5. Zakona o igrama na sreću (NN br. 87/2009, 35/2013, 8/2013,41/2014, 143/2014) i Pravilnika o priređivanju nagradnih igara (NN 08/2010) TISAK plus d.o.o. iz Zagreba, Slavonska avenija 11a, OIB: 32497003047, donosi sljedeća:

**KLASA: UP/I-460-02/21-01/322**

**URBROJ: 513-07-21-01-21-2**

**PRAVILA NAGRADNE IGRE „Za početak škole, NAGRADE mogu biti tvoje“**

**Članak 1. - Tvrtka i sjedište priređivača**

Priređivač nagradne igre je trgovačko društvo TISAK plus d.o.o. sa sjedištem u Zagrebu, Slavonska avenija 11a, OIB: 32497003047 (dalje u tekstu: Priređivač).

**Članak 2. - Naziv nagradne igre, svrha, trajanje i mjesto održavanja**

Naziv nagradne igre je „Za početak škole, NAGRADE mogu biti tvoje“, a priređuje se u cilju promocije Priređivača i povećanja prodaje. Nagradna igra se provodi na svim prodajnim mjestima Tiska koji u ponudi imaju školski asortiman od 09.08.2021. do 19.09.2021.

**Članak 3. - Objava pravilnika nagradne igre**

Pravila nagradne igre uz navođenje klase, urudžbenog broja i datuma izdavanja suglasnosti Ministarstva financija bit će objavljena na internetskoj stranici www.tisak.hr.

**Članak 4. - Uvjeti za sudjelovanje u nagradnoj igri**

Pravo na sudjelovanje u nagradnoj igri imaju sve fizičke osobe s prebivalištem u Republici Hrvatskoj koje u periodu od 09.08.2021. do 19.09.2021. kupe najmanje jedan proizvod iz školskog asortimana na prodajnim mjestima Tiska. Kupac će uz račun za napravljenu kupnju dobiti odrezak s jedinstvenim kôdom koji je potrebno poslati SMS-om sadržaja „TISAK, kôd s računa, ime i prezime, adresa (ulica, poštanski broj i mjesto)“ na broj 60221. Cijena SMS poruke je 2,40 kn.

Isti kôd može se prijaviti samo jedanput te ga je potrebno čuvati do kraja nagradne igre. Priređivač ima pravo tražiti odrezak s kôdom na uvid prije uručivanja nagrade.

Duljina SMS poruke ograničena je na 160, odnosno 70 znakova u slučaju korištenja dijakritičkih znakova (npr. č, ć, đ, š, ž). Poruka čija duljina prelazi navedena ograničenja, prelazi u drugu poruku te će kao takva biti naplaćena od strane mobilnog operatera. Zbog navedenoga, preporuka je ne koristiti posebne znakove u tekstu SMS poruke.

U nagradnoj igri ne mogu sudjelovati zaposlenici priređivača nagradne igre te članovi njihove uže obitelji (roditelji, supružnik, djeca, sestre i braća).

**Članak 5. - Nagradni fond**

Fond nagrada je sastavljen je od tjednih nagrada i glavne nagrade.

Tjedne nagrade:

* 1. tjedan (09.08. – 15.08.2021.): Zvučnik prijenosni Bluetooth Sony SRS-XB13/L, vrijednosti 685,00 kn
* 2. tjedan (16.08. – 22.08.2021.): Tablet Samsung SM-T500 Galaxy Tab A7 10.4" WiFi sivi, vrijednosti 1.662,50 kn
* 3. tjedan (23.08. – 29.08.2021.): Samsung Galaxy Buds + slušalice crne SM-R175NZKAEUC, vrijednosti 593,75 kn
* 4. tjedan (30.08. – 05.09.2021.): Zvučnik prijenosni Bluetooth Sony SRS-XB13/L, vrijednosti 685,00 kn
* 5. tjedan (06.09. – 12.09.2021.): Sat Samsung Galaxy Watch Active 2 44mm aqua crni sa crnim silikonskim remenom SM-R820NZKASEE, vrijednosti 1.399,00 kn

Glavna nagrada: 1 x PlayStation 5 + igra Ratchet & Clank Rift Apart PS5 + igra Marvel's Spider-Man Miles Morales PS5, vrijednosti 4.308,95 kn

**Ukupna vrijednost nagradnog fonda je 9.334,20 kn.**

**Članak 6. – Mehanizam izvlačenja dobitnika nagrada i kontrola izvlačenja**

Izvlačenje dobitnika nagrada održat će se u sjedištu Priređivača. Dobitnici će se izvlačiti metodom slučajnog odabira elektronskim putem.

Izvlačenja će se održati na sljedeće datume:

* **16.08.2021**. – za prethodni tjedan (09.08.2021. - 15.08.2021.)
* **23.08.2021**. – za prethodni tjedan (16.08.2021. - 22.08.2021.)
* **30.08.2021**. – za prethodni tjedan (23.08.2021. - 29.08.2021.)
* **06.09.2021**. – za prethodni tjedan (30.08.2021. - 05.09.2021.)
* **13.09.2021**. – za prethodni tjedan (06.09.2021. - 12.09.2021.)
* **20.09.2021**. – za glavnu nagradu (09.08.2021. - 19.09.2021.)

Ispravnost tijeka izvlačenja nadgledat će tročlana komisija koju čine zaposlenici priređivača.

Tijekom izvlačenja vodit će se zapisnik koji mora sadržavati mjesto i vrijeme izvlačenja, klasu i urudžbeni broj, datum odobrenja nagradne igre, datum i naziv elektroničkog ili drugog javnog medija u kojem su pravila nagradne igre objavljena, imena i prezimena i adrese članova komisije, način izvlačenja dobitnika, ime i prezime i adresu dobitnika, te naziv i vrijednost nagrade pojedinog dobitnika.

Zapisnik potpisuju svi članovi komisije koji su nazočni izvlačenju nagrada.

**Članak 7. - Objava rezultata izvlačenja, način i rok preuzimanja nagrada**

Imena dobitnika bit će objavljena na internetskoj stranici www.tisak.hr.

Dobitnici će o dobitku biti obaviješteni u roku od 8 dana od izvlačenja. Nagrade se mogu preuzeti u roku od 30 dana od dana od dana primitka obavijesti o dobivenoj nagradi u dogovoru s Priređivačem.

U slučaju da dobitnik/vlasnik izvučene potvrde ne preuzme nagradu u roku, Priređivač će ga ponovo pozvati na preuzimanje nagrade uz novi rok od 8 dana. Ako i nakon proteka novog roka dobitnik ne preuzme nagradu, gubi pravo na nagradu te prestaju sve daljnje obveze Priređivača prema njemu/njoj.

U tom slučaju Priređivač će popis nepreuzetih nagrada dostaviti Ministarstvu financija.

Ako je dobitnik/ca nagrade maloljetnik, nagrada se prenosi na roditelje ili skrbnike.

Preuzimanjem nagrade prestaju sve daljnje obaveze priređivača nagradne igre prema dobitniku.

U slučaju da se u nagradnu igru uključi manje sudionika od broja nagrada koje su predviđene nagradnim fondom, dodijelit će se onoliko nagrada koliko je u nagradnoj igri sudjelovalo sudionika.

**Članak 8. - Način upoznavanja sudionika s pravilima nagradne igre**

Pravila nagradne igre bit će objavljena na internetskoj stranici www.tisak.hr. Način sudjelovanja u nagradnoj igri oglašavat će se putem medija i putem promotivnih materijala na prodajnim mjesta društvenim mrežama Tiska te na internetskoj stranici tijekom trajanja nagradne igre od 09.08.2021. do 19.09.2021.

**Članak 9**.**- Prava i obveze sudionika nagradne igre**

Sudjelovanjem u nagradnoj igri, sudionici su suglasni da se, ako postanu dobitnici nagrade, njihovo ime, adresa i fotografija od strane priređivača objavi i koristi bez naknade u tiskanom, zvučnom, slikovnom i video materijalu.

Sudionik koji sudjeluje u nagradnoj igri prihvaća prava i obveze iz ovih Pravila.

Pravila počinju vrijediti nakon što Ministarstvo financija na njih da suglasnost i nakon objave na internetskoj stranici www.tisak.hr

**Članak 10. - Mogućnost prekida nagradne igre**

Nagradna igra može se prekinuti samo u slučaju da nastupe okolnosti za koje priređivač nije odgovoran, odnosno koje nije mogao spriječiti, otkloniti ili izbjeći. Sudionici će o prekidu nagradne igre biti obaviješteni putem internetske stranice www.tisak.hr.

**Članak 11. - Uplata Crvenom križu**

Priređivač se obvezuje 5% utvrđene vrijednosti nagradnog fonda odmah uplatiti u korist Hrvatskog crvenog križa.

**Članak 12. - Rješavanje spora**

U slučaju spora između priređivača i sudionika ove nagradne igre nadležan je Općinski građanski sud u Zagrebu.